Βραβεία Αμερικανικής Ακαδημίας Κινηματογράφου 2007

Η 80η Απονομή των Βραβείων της Ακαδημίας Κινηματογράφου, που τίμησε τις καλύτερες επιδόσεις στο χώρο του κινηματογράφου για το έτος 2007, έλαβε χώρα στις 24 Φεβρουαρίου 2008. Η τελετή πραγματοποιήθηκε στο Θέατρο Κόντακ στο Χόλιγουντ της  Καλιφόρνιας. Πρόκειται για την έβδομη συνεχή χρονιά που φιλοξενήθηκαν στο χώρο αυτό, ενώ για την 33η μεταδόθηκαν στην αμερικανική τηλεόραση από το δίκτυο ABC . 

Παρουσιαστής της απονομής ήταν διάσημος αμερικανός παρουσιαστής του Daily Show, Τζον Στούαρτ . Ο Στούαρτ είχε επίσης παρουσιάσει την τελετή των βραβείων Όσκαρ και το 2006. Για τη συνολική προσφορά του στον κινηματογράφο, Τιμητικό Βραβείο Όσκαρ έλαβε ο 98χρονος καλλιτεχνικός διευθυντής, Ρόμπερτ Φ. Μπόυλ.

Υποψηφιότητες ανά κατηγορία 
Ακολουθούν αναλυτικά όλες οι υποψηφιότητες ανά κατηγορία. Οι νικητές σημειώνονται με έντονη γραφή.

Ανακοίνωση Υποψηφιοτήτων 
Οι υποψήφιοι για την 80η τελετή απονομής των βραβείων ανακοινώθηκαν στις 22 Ιανουαρίου 2008, στις 5:38 π.μ. PST (13:38 UTC) από την Αμερικανική Ακαδημία Κινηματογραφικών Τεχνών και Επιστημών, μέσω του προέδρου της Σιντ Γκάνις και από την ηθοποιό Κάθι Μπέιτς, στο Samuel Goldwyn Theater στο Μπέβερλυ Χιλς. Στις 9 Φεβρουαρίου 2008, σε σχετική τελετή στο Beverly Wilshire Hotel της ίδιας πόλης, παρουσιάστηκαν από την ηθοποιό Τζέσικα Άλμπα οι υποψηφιότητες των τεχνικών κατηγοριών. 

Οι ταινίες μεγάλου μήκους (εκτός από τις υποψήφιες στην κατηγορία ξενόγλωσσου φιλμ) που συγκέντρωσαν τις υποψηφιότητες  για το έτος αυτό είναι:

Σημειώνεται πως οι ελληνικοί τίτλοι δεν αποτελούν άμεση μετάφραση των ξενόγλωσσων, αλλά αυτοί που δόθηκαν επισήμως κατά τη διανομή της ταινίας στις αίθουσες.

Ιδιαίτερες Υποψηφιότητες 
 Κέιτ Μπλάνσετ:
Η υποψηφιότητα της Μπλάνσετ στην κατηγορία Α' Γυναικείας Ερμηνείας την καθιστά την πρώτη γυναίκα ηθοποιό στην ιστορία των Βραβείων της Ακαδημίας που έλαβε υποψηφιότητα δύο φορές ερμηνεύοντας τον ίδιο χαρακτήρα σε διαφορετικές ταινίες. Η Μπλάνσετ υποδύθηκε τη Βασίλισσα της Αγγλίας Ελισάβετ Α'  στις ταινίες Elizabeth ( 1998 ) και Elizabeth: The Golden Age ( 2007 ), λαμβάνοντας υποψηφιότητα για το χρυσό αγαλματίδιο και τις δύο φορές. Το έτερο πρόσωπο που έχει λάβει ανάλογη διάκριση είναι ο Πήτερ Ο' Τουλ, που έλαβε δύο φορές υποψηφιότητα υποδυόμενος το Βασιλιά της Αγγλίας Ερρίκο Β'. Κέρδισε υποψηφιότητα στην κατηγορία Α' Ανδρικής Ερμηνείας τόσο στο Becket ( 1964 )  όσο και στο The Lion in Winter ( 1968 ) .
Η υποψηφιότητα της Μπλάνσετ στην κατηγορία Α' Γυναικείου και Β' Γυναικείου ρόλου την τοποθετεί ανάμεσα στους 11 ερμηνευτές στην ιστορία των Βραβείων που πέτυχαν κάτι ανάλογο. Με χρονολογική σειρά τα υπόλοιπα πρόσωπα είναι: Φαίη Μπέιντερ, Τερέζα Ράιτ, Μπάρυ Φιτζέραλντ, Τζέσικα Λανγκ, Σιγκούρνι Γουίβερ, Αλ Πατσίνο, Έμμα Τόμπσον, Χόλλυ Χάντερ, Τζούλιαν Μουρ και Τζέιμι Φοξ.
Ρούμπι Ντι: Η υποψηφιότητα της Ντη στην κατηγορία Β' Γυναικείου Ρόλου για την ερμηνεία της στην ταινία American Gangster, αποτελεί τη συντομότερη εμφάνιση που έλαβε ποτέ υποψηφιότητα για Βραβείο Όσκαρ. Έμεινε στην οθόνη μόλις για πέντε λεπτά.
Χαλ Χόλμπρουκ: Σε ηλικία 82 ετών ο Χαλ Χόλμπρουκ είναι ο γηραιότερος υποψήφιος στην κατηγορία Β' Ανδρικού Ρόλου στην ιστορία του θεσμού.
Κέβιν Ο' Κόνελ: Η υποψηφιότητά του στην κατηγορία για την καλύτερη Μίξη Ήχου ανεβάζει το συνολικό αριθμό υποψηφιοτήτων του για Όσκαρ στις 20 και τον καθιστά ως τον δημιουργό με τις περισσότερες αποτυχημένες υποψηφιότητες στην ιστορία του θεσμού.

Πρόσθετες Πληροφορίες

Απεργία των Σεναριογράφων 
Με δεδομένη τη συνέχιση της απεργίας του Σωματείου Σεναριογράφων της Αμερικής (WGA), εξαιτίας της οποίας η Απονομή των Χρυσών Σφαιρών του ίδιου έτους περιορίστηκε σε ωριαία συνέντευξη Τύπου, πολλοί εξέφρασαν φόβους σχετικά με την τύχη της  απονομής των Όσκαρ. Προκειμένου να αποφευχθεί μια βραδιά που θα χαρακτήριζαν οι απουσίες και οι πικετοφορίες των απεργών, η διοργανώτρια αρχή παράλληλα ετοίμασε εναλλακτικό σχέδιο δράσης, στο οποίο οι νικητήριοι λόγοι των βραβευμένων ηθοποιών θα αντικαθίσταντο από μουσικά νούμερα και ιστορικά βίντεο αφιερωμένα στα 80 χρόνια της ιστορίας του θεσμού. Το παραδοσιακό πλέον πάρτυ του Vanity Fair που πραγματοποιείται μετά την τελετή κάθε χρόνο ακυρώθηκε.  Ωστόσο στις 12 Φεβρουαρίου η απεργία έλαβε τέλος καθώς το Σωματείο των Σεναριογράφων ήρθε σε συμφωνία για την ικανοποίηση των αιτημάτων του τρεις ημέρες πριν. Έτσι ο κίνδυνος ακύρωσης της τελετής απομακρύνθηκε και η διαδικασία προχώρησε με βάσει το αρχικό σχέδιο.

Εμπορικότητα Νικητών 
Τα πιο «καλλιτεχνικά» στούντιο Miramax Films και Paramount Vantage μοιράστηκαν τα βασικότερα βραβεία της βραδιάς, συγκεντρώνοντας συνολικά έξι χάρη στα «Καμιά Πατρίδα Για Τους Μελλοθάνατους» και το «Θα Χυθεί Αίμα». Καμία από τις δύο ταινίες πάντως, δεν έχει κάνει εμπορική επιτυχία. 64 εκατομμύρια μάζεψε σε 16 εβδομάδες προβολής στις Η.Π.Α. η πρώτη, μόλις 35 εκατομμύρια σε εννέα εβδομάδες, η δεύτερη .

Ιρακ 
Με την κατηγορία του καλύτερου ντοκιμαντέρ να έχει δύο υποψήφια που αφορούσαν τον πόλεμο στο Ιράκ, οι διοργανωτές είχαν την ιδέα να βάλουν αμερικανούς στρατιώτες να ανακοινώσουν το νικητή, μέσω δορυφορικής σύνδεσης με τη Βαγδάτη .

Επέλαση Ευρωπαίων 
Αυτή ήταν η πρώτη χρονιά μετά το 1964, που τα βραβεία και στις τέσσερις κατηγορίες ερμηνειών πήγαν σε ευρωπαίους. Συγκεκριμένα η Μαριόν Κοτιγιάρ έγινε η πρώτη Γαλλίδα που έλαβε το Βραβείο Α' Γυναικείου Ρόλου, μετά τη Σιμόν Σινιορέ το 1959 για την ερμηνεία της στην ταινία Ανεμοστρόβιλος του Πάθους, και η μοναδική βραβευμένη για ερμηνεία στην γαλλική γλώσσα. Ο Χαβιέρ Μπαρδέμ είναι ο πρώτος Ισπανός ηθοποιός που κερδίζει το χρυσό αγαλματάκι. Το 1964 είχαν τιμηθεί: ο Βρετανός Ρεξ Χάρισον με το Όσκαρ Α' ανδρικού ρόλου για την ταινία Ωραία μου Κυρία (My Fair Lady), η συμπατριώτισσά του Τζούλι Άντριους με το αντίστοιχο γυναικείο για τη Μαίρη Πόπινς, ο Πίτερ Ουστίνοφ με το Όσκαρ Β' ανδρικού ρόλου για την ταινία Τοπ Κάπι και η Λίλα Κέντροβα με το αντίστοιχο γυναικείο για την ερμηνεία της ως Μαντάμ Ορτάνς στην ταινία Ζορμπάς .

Αναφορές

Δείτε επίσης
Αμερικανική Ακαδημία Κινηματογραφικών Τεχνών και Επιστημών
Χρυσές Σφαίρες του 2007

Εξωτερικοί σύνδεσμοι

Αφιέρωμα του in.gr
Αφιέρωμα του CinemaNews.gr
Επίσημη Ιστοσελίδα των Βραβείων της Ακαδημίας
IMDb Road to the Oscars 
Υποψηφιότητες στο IMDb 
Δελτία τύπου 
Φωτογραφίες

Οσκαρ
Τελετές απονομής βραβείων Όσκαρ